Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 331

(47) A csoportmentesítési rendelet 4. cikkének a) pontjában foglalt különösen súlyos korlátozás a viszonteladási ár meghatározása, azaz olyan megállapodás kötése vagy összehangolt gyakorlat folytatása, amelynek közvetett vagy közvetlen célja olyan rögzített összegû vagy legalacsonyabb viszonteladási ár, illetve rögzített összegû vagy legalacsonyabb árszint meghatározása, amit a vevõnek figyelembe kell vennie. A korlátozás egyértelmû az olyan szerzõdéses kikötés vagy összehangolt magatartás esetén, ahol a viszonteladási ár közvetlenül meghatározásra kerül. A viszonteladási ár fenntartása azonban közvetett eszközökkel is elérhetõ. Ez utóbbira példa lehet az olyan megállapodás, amely megszabja a forgalmazási nyereség mértékét, meghatározza a legnagyobb árengedményt, amit a forgalmazó egy meghatározott árszintrõl engedhet, meghatározza a szállító részérõl a rabatt nyújtását, vagy a promóciós költségek megtérítését egy adott árszint betartásához köti, az elõírt viszonteladási árat a versenytársak viszonteladási áraihoz köti, illetve ilyen eszközök lehetnek a fenyegetések, megfélemlítések, figyelmeztetések, büntetések, szállítások késleltetése vagy felfüggesztése, illetve a szerzõdés felmondása egy adott árszint figyelembe nem vétele esetén. Az ármeghatározás közvetlen vagy közvetett eszközei még hatékonyabbak akkor, ha olyan intézkedésekkel társítják õket, amelyek az árcsökkentõ forgalmazók azonosítását szolgálják; ilyen eszköz például egy ármegfigyelõ rendszer mûködtetése, illetve a kiskereskedõk kötelezése arra, hogy jelentsék, ha a forgalmazási hálózat más tagjai eltérnek a meghatározott árszinttõl. Ehhez hasonlóan a közvetlen vagy közvetett ármeghatározás még hatékonyabb akkor, ha olyan intézkedésekkel társul, amelyek mérséklik a vevõnek a viszonteladási ár csökkentésére irányuló hajlandóságát; ilyen például az az eset, amikor a szállító a termékre rányomtatja az ajánlott viszonteladási árat, vagy a szállító arra kötelezi a vevõt, hogy a legnagyobb kedvezményt élvezõ vásárlóra vonatkozó kikötést alkalmazza. Ugyanezen közvetett eszközök és „támogató” intézkedések felhasználhatók arra, hogy a legmagasabb vagy ajánlott árak viszonteladási ármeghatározásként mûködjenek. Az ajánlott árak vagy legmagasabb árak felsorolásának átadása a szállító által a vevõ részére azonban önmagában még nem minõsül viszonteladási ármeghatározáshoz vezetõ lépésnek.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes